rejauldu/bengali-wikipedia huggingface dataset:
খাড়েরা বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি মুসলিম প্রধান ইউনিয়ন। ২০১৭ সালে খাড়েরা ইউনিয়নকে ভিক্ষুকমুক্ত ঘোষণা করা হয়।   আয়তন  খাড়েরা ইউনিয়নের আয়তন ৩,২৯৩ একর (১৩.৩৩ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী খাড়েরা ইউনিয়নের মোট জনসংখ্যা ২০,৫৩৭ জন। এর মধ্যে পুরুষ ৯,৬৯৩ জন এবং মহিলা ১০,৮৪৪ জন। মোট পরিবার ৩,৯৪৫টি। জনসংখ্যার ঘনত্ব প্রতি বর্গ কিলোমিটারে প্রায় ১,৫৪১ জন।   ইতিহাস    অবস্থান ও সীমানা  কসবা উপজেলার মধ্যাংশে খাড়েরা ইউনিয়নের অবস্থান। এ ইউনিয়নের পূর্বে বিনাউটি ইউনিয়ন, উত্তরে বাদৈর ইউনিয়ন, পশ্চিমে মেহারী ইউনিয়ন এবং দক্ষিণে কসবা পশ্চিম ইউনিয়ন অবস্থিত।   প্রশাসনিক কাঠামো  খাড়েরা ইউনিয়ন কসবা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা উপজেলার আওতাধীন। এটি জাতীয় সংসদের ২৪৬নং নির্বাচনী এলাকা  ব্রাহ্মণবাড়িয়া-৪ এর অংশ।   শিক্ষা ব্যবস্থা  ২০১১ সালের আদমশুমারি অনুযায়ী খাড়েরা ইউনিয়নের সাক্ষরতার হার ৫৯.১%।   শিক্ষা প্রতিষ্ঠান  খাড়েরা ইউনিয়নে অসংখ্য শিক্ষা প্রতিষ্ঠান রয়েছে,   তার মধ্যে হাইস্কুল তিনটি,   ১)"খাড়েরা মুহাম্মদীয়া উচ্চ বিদ্যালয়  ২) দেলী পাতাইসার উচ্চ বিদ্যালয়  ৩) বুগীর উচ্চ বিদ্যালয়  আলিম মাদরাসা একটি যেটি সোনারগাঁও এ অবস্থিত।   "সোনারগাঁও জিলানীয়া আলিম মাদরাসা"  নিম্ন মাধ্যমিক বিদ্যালয় একটি, যেটি মনকাশাইর-ধর্মপুর এর মাঝামাঝি অবস্থিত,মনকাশাইর ধর্মপুর বিদ্যালয়।  প্রাথমিক বিদ্যালয় আছে ১০টি   ১) খাড়েরা সরকারি প্রাথমিক বিদ্যালয়  ২) সোনারগাঁও সরকারি প্রাথমিক বিদ্যালয়  ৩) গোলাসার সরকারি প্রাথমিক বিদ্যালয়  ৪) গজারিয়া সরকারি প্রাথমিক বিদ্যালয়  ৫) কেয়াইর সরকারি প্রাথমিক বিদ্যালয়  ৬) মনকাশাইর সরকারি প্রাথমিক বিদ্যালয়  ৭) বড়ুইয়াবাড়ি সরকারি প্রাথমিক বিদ্যালয়  ৮) ধামসার(২) সরকারি প্রাথমিক বিদ্যালয়  ৯) দেলি পাতাইসার সরকারি প্রাথমিক বিদ্যালয়  ১০) বুগীর সরকারি প্রাথমিক বিদ্যালয়।  এছাড়া কিছু সংখ্যক হাফিজিয়া মাদ্রাসা ও এতিমখানা আছে।   যোগাযোগ  ব্যবস্থা:  কুমিল্লা-সিলেট  মহাসড়কের খ়েরা বাসস্ট্যান্ড থেকে ভিতরে যাতায়ত করা যায় যানবাহনে।   খাল ও নদী  এটা উচু এলাকা। তবে খাল বিল আছে। নদী নেই।   দর্শনীয় স্থান:  ১.খাড়েরা ইদগাহ্  ২.খাড়েরা কেন্দ্রীয় জামে মসজিদ   ৩.ধামসার দিঘী   আরও দেখুন   কসবা উপজেলা  কসবা থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:কসবা উপজেলার ইউনিয়ন
উত্তর-পূর্ব ফ্রন্টিয়ার এজেন্সি বা North-East Frontier Agency ছিল এক রাজনৈতিক বিভাজনের মধ্যে ব্রিটিশ ভারতের এবং ১৯৭২ সাল পর্যন্ত ভারতের একটি রাজনৈতিক বিভাজিকা যা পরে অরুণাচল প্রদেশ নামে কেন্দ্রশাসিত অঞ্চল হিসাবে সৃষ্ট হয়। তার প্রশাসনিক সদর দপ্তর ছিল শিলং (১৯৭৪ পর্যন্ত), পরে ইটানগরে) স্থানান্তরিত করা হয়।  ডান|থাম্ব|400x400px|১৯৬৩ সালের বিভাজন রেখা  বিষয়শ্রেণী:ভারতে ব্রিটিশ শাসন বিষয়শ্রেণী:ব্রিটিশ ভারতের এজেন্সি বিষয়শ্রেণী:অরুণাচল প্রদেশের ইতিহাস
তোত্তোরি প্রশাসনিক অঞ্চল (鳥取県? তোত্তোরি কেন্‌) হল জাপানের মূল দ্বীপ হোনশুর চুউগোকু অঞ্চলে অবস্থিত একটি প্রশাসনিক অঞ্চল।Nussbaum, Louis-Frédéric. (2005). "Tottori Prefecture" in ;  "Chūgoku" at . এর রাজধানী তোত্তোরি নগর।Nussbaum, "Tottori" at . এটি জাপানের সবচেয়ে কম জনসংখ্যাবিশিষ্ট প্রশাসনিক অঞ্চল।   ইতিহাস  তোত্তোরি প্রশাসনিক অঞ্চল থেকে জোমোন যুগের নিদর্শন পাওয়া গেছে যা ১৪,০০০ থেকে ৩০০ খ্রিঃ পূঃ পর্যন্ত স্থায়ী ছিল। জাপানের প্রাচীনতম য়ায়োই নিদর্শন মুকিবান্দা য়ায়োই ধ্বংসাবশেষও এখানকার দাইসেন পর্বতের সানুদেশে দাইসেন ও য়োনাগো নগরে অবস্থিত। অনেকগুলি কোফুন সমাধিক্ষেত্রও তোত্তোরি থেকে উদ্ধার করা হয়েছে। ৬৪৫ খ্রিঃ তাইকা সংস্কারের সময় বর্তমান তোত্তোরি অঞ্চলটি হোওকি ও ইনাবা প্রদেশে বিভক্ত হয়।Nussbaum, "Provinces and prefectures" in .  অন্ত্য হেইয়ান যুগের গেন্‌পেই যুদ্ধে (১১৮০-৮৫ খ্রিঃ) তাইরা ও মিনামোতো পরিবারের সংঘর্ষের সময় তোত্তোরির দাইসেন-জি ও সান্‌বুৎসু-জি মন্দির দু’টি তাইরা বিরোধীদের ঘাঁটি হয়ে ওঠে। ১৬০০ খ্রিঃ সেকিগাহারার যুদ্ধের পর অঞ্চলটি প্রথম বার শান্ত হয়। তোকুগাওয়া শোগুনতন্ত্র তোত্তোরি দুর্গে ইকেদা পরিবারকে স্থাপন করে। সমগ্র এদো যুগ ধরে এই পরিবার শোগুনের প্রতি অনুগত থেকে তোত্তোরির শাসনভার বহন করে।  মেইজি যুগে ১৮৮৮ খ্রিঃ পূর্বতন হোওকি ও ইনাবা প্রদেশের সংযুক্তির মাধ্যমে তোত্তোরি প্রশাসনিক অঞ্চল গঠিত হয়। দ্বিতীয় বিশ্বযুদ্ধের সময় তোত্তোরির বন্দরগুলি জাপান ও পূর্ব এশীয় মূল ভূখণ্ডে অবস্থিত তার উপনিবেশগুলির মধ্যে বাণিজ্যের মূল কেন্দ্র হয়ে ওঠে। ১৯৪৩ খ্রিঃ তোত্তোরি ভূমিকম্পে তোত্তোরি নগরের ৮০% ধ্বংস হয়ে যায়। যুদ্ধোত্তর পর্বে ব্যাপক ভূমি সংস্কার কর্মসূচীর ফলে কৃষিজ উৎপাদন বহুগুণ বৃদ্ধি পেয়েছে।   ভূগোল  তোত্তোরি প্রশাসনিক অঞ্চলের পশ্চিমে শিমানে, দক্ষিণে ওকায়ামা, পূর্বে হিয়োগো প্রশাসনিক অঞ্চল এবং উত্তরে জাপান সাগরের উপকূল অবস্থিত। তোত্তোরির সমুদ্র সৈকত তোত্তোরি বালিয়াড়ির জন্য বিখ্যাত।  সমগ্র প্রশাসনিক অঞ্চলটির আয়তন ৩৫০৭.০৭ বর্গ কিমি। এর বিস্তার পূর্ব থেকে পশ্চিমে ১২৫.৪১ কিমি এবং উত্তর থেকে দক্ষিণে ৬১.৭৯ কিমি।   জলবায়ু  সমগ্র তোত্তোরির জলবায়ু জাপান সাগর দ্বারা প্রভাবিত। শীতকালে প্রবল তুষারপাত হয় এবং বসন্ত থেকে শরৎকাল পর্যন্ত আকাশ পরিষ্কার থাকে। য়োনাগো এবং পশ্চিম উপকূলীয় অঞ্চলগুলিতে তুষারপাতের পরিমাণ অপেক্ষাকৃত কম; বছরে গড়ে ২০ সেমি গভীর। পূর্বদিকে এই পরিমাণ বাড়তে বাড়তে বছরে গড়ে ৪০ সেমিতে দাঁড়ায়। সমুদ্র থেকে দূরে অবস্থিত ওওয়্যামা অঞ্চলের পর্বতগুলিতে সবচেয়ে বেশি বরফ পড়ে, আর শীতকালীন তাপমাত্রা -১৫°সেলসিয়াস পর্যন্ত নেমে যায়।   বনাঞ্চল  ২০১২ এর এপ্রিল মাসের হিসেব অনুযায়ী তোত্তোরি প্রশাসনিক অঞ্চলের ১৪ শতাংশ এলাকা সংরক্ষিত বনাঞ্চল। এর মধ্যে আছে দাইসেন-ওকি ও সানিন কাইগান জাতীয় উদ্যান; হিবা-দোওগো-তাইশাকু ও হিয়োনোসেন-উশিরোয়্যামা-নাগিসান উপ-জাতীয় উদ্যান এবং তিনটি প্রশাসনিক আঞ্চলিক উদ্যান।   তথ্যসূত্র   বিষয়শ্রেণী:জাপানের প্রশাসনিক অঞ্চল বিষয়শ্রেণী:তোত্তোরি প্রশাসনিক অঞ্চল
আত-তিরা () হল রামাল্লার একটি ফিলিস্তিনি গ্রাম এবং উত্তর পশ্চিম তীরের আল-বিরহ গভর্নরেট।   অবস্থান  আত-তিরা রামাল্লার  দক্ষিণ-পশ্চিমে অবস্থিত। এটার সীমান্তে রয়েছে-উত্তরে বা্য়তুনিয়া প্রাচ্য, এর উত্তর ও পশ্চিমে বেইত 'উর আল ফাউকা, এর পশ্চিমে বেইত' আনান, আর দক্ষিণে বেইত ডাকু।   ইতিহাস    অটোমান যুগ  ১৮৩৮ সালে, অটোমান যুগে, এটি জেরুজালেমের পশ্চিমে বেনি মালিক জেলায় অবস্থিত একটি মুসলিম গ্রাম হিসাবে উল্লেখ করা হয়েছিল।Robinson and Smith, 1841, vol 3, Appendix 2, p. 124  ১৮৮৩ সালে, পিইএফ এর পশ্চিম ফিলিস্তিন সার্ভেতে তির নামে বর্ণনা করা হয়েছে যে এটি "একটি পাহাড়ের উপর একটি ছোট গ্রাম, উত্তর-পূর্বে একটি বড় পবিত্র গাছ ( শেখ হাসান ), এবং একটি ঝরনা ('আইন জুফনা ) এবং দক্ষিণ-পশ্চিমে উপত্যকা রয়েছে।"Conder and Kitchener, 1883, SWP III, p. 19   ব্রিটিশ ম্যান্ডেট যুগ  ব্রিটিশ ম্যান্ডেট কর্তৃপক্ষ কর্তৃক পরিচালিত ফিলিস্তিনের ১৯২২ সালের আদম শুমারিতে, আল তিরেহ- এর জনসংখ্যা ছিল ২৫৭ জন মুসলমান,Barron, 1923, Table VII, Sub-district of Ramallah, p. 17 ১৯৩১ সালের আদম শুমারিতে তিরাতে ৭১টি বাড়িতে ২৬৫ জন মুসলমানের সংখ্যা পাওয়া গেছে।Mills, 1932, p. 51.  ১৯৪৫ সালের পরিসংখ্যান ব্যুরোর মতে এখানে ৩৩০ জন মুসলামান ছিল। জমি ও লোক গণনার এক পরিসংখ্যানে দেখাযায় এখানে ৩৯৬৮ ডুমান জমির মধ্যে ১৯৩ ডুমান জমি চাষ করার জন্য ব্যবহার হয়, ১৯৭৪ ডুমান জমি ইরি চাষে ব্যবহার হয় এবং ২৩ ডুমান জমি নির্মাণ কাজে ব্যবহার হয়।   জর্ডান যুগ  ১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধবিগ্রহ চুক্তির পর, আত-তিরা জর্ডানের শাসনের অধীনে আসে।  ১৯৬১ সালের জর্ডানের আদম শুমারি তিরাতে ৫৩৪ জন বাসিন্দাকে খুঁজে পেয়েছে।Government of Jordan, Department of Statistics, 1964, p. 24   ১৯৬৭ থেকে বর্তমান সময়  থাম্ব|উত্তর জেরুজালেমের বাধা, বামদিকে "বিদ্দু ছিটমহল" সহ ১৯৬৭ সালে ছয় দিনের যুদ্ধের পর থেকে আত-তিরা ইসরায়েলি দখলে আসে।  ১৯৯৫ সালের চুক্তির পর, ১০.৪% গ্রামের জমি এলাকা বি হিসাবে শ্রেণীবদ্ধ করা হয়েছিল, বাকি ৮৯.৬% এলাকা সি হিসাবে শ্রেণীবদ্ধ করা হয়েছিল। ইসরায়েল বেইট হোরনের ইসরায়েলি বসতি নির্মাণের জন্য গ্রাম থেকে মোট ৬৭ ডুনাম জমি বাজেয়াপ্ত করেছে।At Tira Village Profile, ARIJ, p. 16  আত-তিরাসহ অন্যান্য ৯টি ফিলিস্তিনি গ্রামযথা- বেইত ডাকু, বেইত 'আনান, বেইত সুরিক, কাতান্না, আল-কুবাইবা, বেইত লিজা খারাইব, উম্মে আল-লাহিমান্ড এবং বিদু ছিটমহল" যা তানিয়া রেন্হার্ট অনুযায়ী গঠন হয়। একটি প্রাচীরের পিছনে বন্দীশালা, জেরুজালেম করিডোরের রিয়েল এস্টেট রিজার্ভ গঠনের জন্য এবং জিভ'আত জিয়েভের সাথে একটি আঞ্চলিক ধারাবাহিকতা তৈরি করার জন্য তাদের বাগান এবং কৃষিজমি থেকে বিচ্ছিন্ন করা হয়।Reinhart, 2006, p. 202 ছিটমহলটি রামাল্লার সাথে আন্ডারপাস এবং একটি রাস্তা যা উভয় পাশে বেড়া দিয়ে সংযুক্ত করা হয়। "বিদ্দু ছিটমহল" থেকে ফিলিস্তিনিরা বাইপাস রোডের নিচে দিয়ে বীর নাবালা ছিটমহল, তারপর বাইপাস রোড ৪৪৩-এর অধীনে দ্বিতীয় আন্ডারপাসে রামাল্লা পর্যন্ত বেড়ার রাস্তা ধরে যাতায়াত করে।OCHA    তথ্যসূত্র   বিষয়শ্রেণী:ফিলিস্তিনের পৌরসভা বিষয়শ্রেণী:পশ্চিম তীরের গ্রাম বিষয়শ্রেণী:উইকিউপাত্তে স্থানাঙ্ক আছে
চেতন সাকারিয়া (; জন্ম ২৮ ফেব্রুয়ারি ১৯৯৮) একজন ভারতীয় ক্রিকেটার, যিনি ঘরোয়া ক্রিকেটে সৌরাষ্ট্র ক্রিকেট দলের প্রতিনিধিত্ব করেন।  ঘরোয়া ক্রিকেট ২০১৮ সালের ২২ ফেব্রুয়ারি ২০১৭-১৮ বিজয় হাজারে ট্রফি প্রতিযোগিতায় সৌরাষ্ট্র ক্রিকেট দলের হয়ে লিস্ট এ ক্রিকেটে অভিষেক হয় তার। ২০১৮ সালের ২০ নভেম্বর, ২০১৮-১৯ রনজি ট্রফিতে সৌরাষ্ট্র ক্রিকেট দলের হয়ে প্রথম-শ্রেণীর ক্রিকেটে অভিষেক করেন তিনি, এবং প্রথম ইনিংসেই ৫ উইকেট তুলে নিয়ে নিজের প্রথম রেকর্ডটি তৈরি করেন। সৌরাষ্ট্রের হয়ে ২০১৯ সালের ২১ ফেব্রুয়ারি ২০১৮-১৯ সৈয়দ মুস্তাক আলী ট্রফি প্রতিযোগিতায় তার টুয়েন্টি২০ ক্রিকেটের অভিষেক হয়। ২০২১ এর ফেব্রুয়ারিতে ২০২১ ইন্ডিয়ান প্রিমিয়ার লিগ প্রতিযোগিতার খেলোয়াড় নিলামে  বিনিময়ে রাজস্থান রয়্যালস তাকে কিনে নেয়।  তথ্যসূত্র  বহিঃসংযোগ    বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:সৌরাষ্ট্রের ক্রিকেটার বিষয়শ্রেণী:দিল্লি ক্যাপিটালসের ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
টর্ট এর উদ্ভব মূলত ল্যাটিন শব্দ Toram থেকে, যার অর্থ দাঁড়ায় ভুল, অর্থাৎ যে দেওয়ানি ভুল আমল যোগ্য। বাংলাদেশে টর্ট কি, তা সম্পর্কে যথাযথভাবে কোথাও, অর্থাৎ সংবিধানে বা কোন আইনে উল্লেখ করা নেই। তবে, বাংলাদেশ সহ আমদের এই ভারতীয় উপমাহাদেশের যতগুলো দেশ ব্রিটিশ সাম্রাজ্যের অন্তর্গত ছিল, সকল দেশের আইন ব্যাবস্থায় কমন ল-এর প্রভাব দেখা যায়। বাংলাদেশ-ও এর ব্যতিক্রম নয়। টর্ট এর উৎপত্তি ইংল্যান্ডে, তাই এর সরাসরি উল্লেখ বাংলাদেশের সংবিধান বা কোন আইনে না থাকলেও, এখতিয়ারভুক্ত আদালতে এর আমলযোগ্যতা রয়েছে।  টর্ট সম্পর্কে সুনির্দিষ্ট কোন সংজ্ঞা এখনো পর্যন্ত দেওয়া সম্ভব হয়নি। এটি মুলত ধারণা এবং লিগ্যাল ম্যাক্সিমের উপর ভিত্তি করে বর্তমান রয়েছে। তবে এখন পর্যন্ত স্যালমন্ডের অভিমতটি সর্বাধিক গ্রহণযোগ্য হিসেবে বিবেচিত, যেখানে তিনি বলেছেন,  Tort is a civil wrong for which the remedy in common law action for unliquidated damages, and which is not exclusively the breach of a contrat, or, the breach of a trust, or, other merely equitable obligation.  যার অর্থ দাঁড়ায়,  টর্ট এমন এক প্রকারের প্রতিকার যা দেওয়ানি ক্ষতিসাধনের দরুন প্রদান করা হয়; যা পারতপক্ষে চুক্তিভঙ্গ, বিশ্বাসভঙ্গ বা এই জাতীয় ন্যায়সম্মত দায়ের অন্তর্গত নয়।  বিষয়শ্রেণী:আইন
This template will categorise tagged articles into :Category:Articles contradicting other articles.   This template is a self-reference.  This template is not useful for substitution.   Usage   To specify the article with which the statement being tagged is contradictory, use the parameter article=. Example of use The Eiffel Tower has been London's best known attraction for over a hundred years. The Eiffel Tower has been London's best known attraction for over a hundred years.   See also   , when the contradicted fact in presented in the same article  , an equivalent in the form of a message box      Wikipedia:Template messages/Cleanup
পূর্ব করাচি জেলা () পাকিস্তানের সিন্ধু প্রদেশের করাচি বিভাগের একটি প্রশাসনিক জেলা। এটি করাচির পূর্ব অংশে অবস্থিত।  ২০০০ সালে জেলাটি বিলুপ্ত ঘোষণা করা হয় এবং ৪টি শহরে বিভক্ত করে গঠন করা হয়:  গুলশান শহর,   করানগি শহর,   লান্ধি শহর   এবং শাহ ফয়সাল শহর  এরপর ২০১১ সালের ১১ জুলাই তারিখে, সিন্ধু সরকার পুনরায় পূর্ব করাচি জেলা হিসেবে পূর্বের নামে ফিরিয়ে আনে।Karachi’s district status restored, notification issued , Published in The News Tribe on 11 July 2011, Retrieved on 7 August 2012  তথ্যসূত্র  বিষয়শ্রেণী:সিন্ধু প্রদেশের জেলা বিষয়শ্রেণী:করাচির জেলা বিষয়শ্রেণী:পূর্ব করাচি জেলা
This template is used to tag pages for speedy deletion under the speedy deletion criteria, specifically CSD G10.  There is a separate template for each criterion – see the table to the right.  This template places the page into the categories: Candidates for speedy deletion, and Candidates for speedy deletion as attack pages.   Usage  The template should be placed at the top of the page to be deleted.  Parameters {{db-negublp}}  This is the most basic form of the template.  {{db-negublp|bot=ExampleBot}}  Bot accounts will specify the |bot= parameter to notify the reviewing admin that the page was tagged by an automated process.  Please also blank the page when applying this tag.   Author notification  If you nominate a page for deletion under this criterion, please consider placing the following code:  ...on the User talk page of the main contributor(s) to the page, replacing PageName with the name of the page being marked for deletion.  This will display the following user warning template:  See also Wikipedia:Criteria for speedy deletion Wikipedia:Deletion policy Wikipedia:Deletion process Wikipedia:Deletion review Wikipedia:Template messages/User talk namespace  Negublp
রাত জাগা ফুল হলো মীর সাব্বির পরিচালিত মুক্তিযুদ্ধের পটভূমিতে ২০২১ সালের মুক্তিপ্রাপ্ত বাংলাদেশী চলচ্চিত্র। মুল চরিত্রে ছিল মীর সাব্বির, জান্নাতুল ফেরদৌস ঐশী, দিলারা জামান, আবুল হায়াত, শর্মিলী আহমেদ এবং ফজলুর রহমান বাবু।   অভিনয়ে   মীর সাব্বির (রইস চরিত্রে)  জান্নাতুল ফেরদৌস ঐশী (শিক্ষকের ভাগ্নি চরিত্রে)  আবু হুরায়রা তানভীর  দিলারা জামান  আবুল হায়াত (শিক্ষক চরিত্রে)  শর্মিলী আহমেদ  ফজলুর রহমান বাবু, (মহাজ চরিত্রে)  ডা. এজাজ  নাজনীন হাসান চুমকি  রাশেদ মামুন অপু  মাজনুন মিজান  জয়রাজ  আবদুল্লাহ রানা   কাহিনী  গ্রামের একটি ছেলেকে খুন করা হয়েছিল এবং একটি কুকুর সেই হত্যাকারীকে দেখে রইসকে হত্যাকারীর কথা বলেছিল কিন্তু রইস খুনি সম্পর্কে কারও সাথে কথা বলতে পারেনি কারণ কেউ একজন পাগলের কথা চিন্তা করবে না এবং দেশের আইন তার কথা মেনে নেবে না।   মুক্তি  ২০১৮-১৯ সরকারি অনুদান পায় এই চলচ্চিত্রটি। আর সেন্সর বোর্ডের ছাড়পত্র পায় ২০২১ এর ৩১ অক্টোবর। মুক্তি পায় ২০২১ এর ৩১ ডিসেম্বর।   তথ্যসূত্র    বহিঃসংযোগ        বিষয়শ্রেণী:২০২১-এর চলচ্চিত্র বিষয়শ্রেণী:২০২১-এর নাট্য চলচ্চিত্র বিষয়শ্রেণী:২০২০-এর দশকের থ্রিলার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:পুলিশ চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী রোমাঞ্চকর চলচ্চিত্র
কেন্ট হল একটি সিগারেটের মার্কিন মার্কা, বর্তমানে মার্কিন যুক্তরাষ্ট্রের আর. জে. রেনল্ডস টোব্যাকো কোম্পানি এবং অন্যত্র ব্রিটিশ আমেরিকান টোব্যাকো কোম্পানির মালিকানাধীন এবং উত্পাদিত হয়।  লরিলার্ড টোব্যাকো কোম্পানির প্রাক্তন নির্বাহী হার্বার্ট কেন্টের নামে মার্কাটির নামকরণ করা হয়েছে।  বাম|থাম্ব|200x200পিক্সেল| দক্ষিণ আফ্রিকায় কেন্ট আল্ট্রাসের একটি পুরানো প্যাক   বাজার  কেন্ট নিম্নলিখিত দেশে বিক্রি হয়েছে বা করা হয়েছে: জর্ডান, বেলজিয়াম, ব্রাজিল, আয়ারল্যান্ড প্রজাতন্ত্র, যুক্তরাজ্য, নরওয়ে, সুইডেন, ফিনল্যান্ড, এস্তোনিয়া , লুক্সেমবার্গ , নেদারল্যান্ডস , গ্রীস , সুইজারল্যান্ড , অস্ট্রিয়া , স্পেন , ইতালি, রোমানিয়া, পোল্যান্ড, চেক প্রজাতন্ত্র, ক্রোয়েশিয়া, ইরাক, আলবেনিয়া, লাটভিয়া, লিথুয়ানিয়া , বেলারুশ, ইউক্রেন, রাশিয়া, আজারবাইজান, জর্জিয়া, কাজাখস্তান, উজবেকিস্তান, মিশর, দক্ষিণ আফ্রিকা, সিরিয়া, ইরান, মার্কিন যুক্তরাষ্ট্র, কসোভো মেক্সিকো , সালভা তুরস্ক, সালভা তুরস্ক পেরু, ব্রাজিল, প্যারাগুয়ে, আর্জেন্টিনা, ভিয়েতনাম, অস্ট্রেলিয়া, সিঙ্গাপুর, মঙ্গোলিয়া, চীন, সৌদি আরব, হংকং, জাপান এবং দক্ষিণ কোরিয়া।    আরও দেখুন    তামাক ধূমপান   তথ্যসূত্র   বিষয়শ্রেণী:আর. জে. রেনল্ডস টোব্যাকো কোম্পানির মার্কা বিষয়শ্রেণী:ব্রিটিশ অ্যামেরিকান টোব্যাকো মার্কা বিষয়শ্রেণী:১৯৫২-এ প্রবর্তিত পণ্য বিষয়শ্রেণী:১৯৫২-এ মার্কিন যুক্তরাষ্ট্রে প্রতিষ্ঠিত
হিবা কামাল আবু নাদা (; ; ২৪ জুন ১৯৯১ - ২০ অক্টোবর ২০২৩) ছিলেন একজন ফিলিস্তিনি কবি, ঔপন্যাসিক, পুষ্টিবিদ ও উইকিমিডিয়ান। তার উপন্যাস "আল-অক্সিজিন লাইসা লিল্ মাউতে" ২০১৭ সালে আরব সৃজনশীলতার জন্য শারজাহ পুরস্কারে দ্বিতীয় স্থান অর্জন করেছিলো। ২০২৩ ইসরায়েল-হামাস যুদ্ধে ইসরায়েলি বিমান বাহিনীর একটি বিমান হামলায় তিনি নিহত হন।   জীবনী  আবু নাদা ১৯৯১ সালের ২৪ জুন সৌদি আরবের মক্কায় জন্মগ্রহণ করেন। তিনি গাজা ইসলামি বিশ্ববিদ্যালয় থেকে প্রাণরসায়নে স্নাতক এবং আল-আজহার বিশ্ববিদ্যালয় থেকে ক্লিনিকাল নিউট্রিশনে স্নাতকোত্তর ডিগ্রি লাভ করেন।  তিনি আল-আমাল ইনস্টিটিউট ফর অরফানসের সাথে যুক্ত রুসুল সেন্টার ফর ক্রিয়েটিভিটিতে কিছু সময়ের জন্য কাজ করেছিলেন। আল-আইয়ামের মতে, তিনি "ন্যায়বিচার, আরব বসন্তের অভ্যুত্থান ও নিয়ন্ত্রিত ফিলিস্তিনি জীবনের বাস্তবতা নিয়ে ব্যস্ত ছিলেন।"  তিনি বেশ কয়েকটি কাব্যসংকলন এবং একটি উপন্যাস প্রকাশ করেছিলেন, যার শিরোনাম ছিল আল-অক্সিজিন লাইসা লিল্ মাউতে (অক্সিজেন মৃতদের জন্য নয়)। ২০১৭ সালে, তিনি তার উপন্যাসের জন্য সংযুক্ত আরব আমিরাত কর্তৃক আয়োজিত আরব সৃজনশীলতার জন্য ২০তম বার্ষিক শারজাহ পুরস্কারে দ্বিতীয় স্থান অর্জন করেছিলেন। ২০২১ সালে দার দিওয়ান বইটি পুনঃপ্রকাশ করেছিলো।   মৃত্যু  এক্সে (সাবেক টুইটার) তার শেষ পোস্ট ছিল ২০২৩ সালের ৮ অক্টোবর, সেখানে তিনি লিখেছিলেনগাজার রাত রকেটের আভা ছাড়া অন্ধকার, বোমার আওয়াজ ছাড়া শান্ত, প্রার্থনার আরাম ছাড়া ভয়ঙ্কর, শহীদদের আলো ছাড়া কালো। শুভ রাত্রি, গাজা।  লেখক অ্যান্টনি অ্যানাক্সাগোরো আবু নাদার লেখা একটি কবিতা অনুবাদ করেছেন, যেটাকে তিনি তার শেষ লেখা হিসাবে উল্লেখ করেছেন। চিকিৎসক ও কবি ফাদি জোয়াহ আবু নাদার ১৮ অক্টোবরের কিছু পোস্ট অনুবাদ করেছেন: গাজায় আমরা প্রত্যেকেই হয় মুক্তির সাক্ষী অথবা শহীদ। প্রত্যেকে অপেক্ষা করছে যে তাদের দুজনের মধ্যে কে সৃষ্টিকর্তার সাথে মিলিত হবে। আমরা ইতোমধ্যে জান্নাতে একটি নতুন শহর নির্মাণ শুরু করেছি।  রোগী বিহীন ডাক্তার। কারোর রক্তক্ষরণ হয় না। শিক্ষকরা জনাকীর্ণ শ্রেণিকক্ষে। শিক্ষার্থীদের দিকে কোনো চিৎকার নেই। বেদনা বা দুঃখ ছাড়াই নতুন পরিবার। সাংবাদিকরা চিরন্তন ভালোবাসার ছবি তুলছেন ও লিখছেন। এরা সবাই গাজা থেকে এসেছে।  জান্নাতে, নতুন গাজা অবরোধ মুক্ত। এটি এখন এর আকার তৈরি করছে।  ২০২৩ সালের ২০ অক্টোবর, তিনি ইসরায়েল-হামাস যুদ্ধে ইসরায়েলি বিমান বাহিনীর একটি বিমান হামলায় নিহত হন। নিক্ষিপ্ত বোমাটি দক্ষিণ গাজার খান ইউনিসে তার বাড়িতে আঘাত করে। মৃত্যুর সময় তার বয়স ছিল ৩২।   কর্ম       তথ্যসূত্র    বহিঃসংযোগ       বিষয়শ্রেণী:২০২৩-এ মৃত্যু বিষয়শ্রেণী:১৯৯১-এ জন্ম বিষয়শ্রেণী:গাজা শহরের ব্যক্তি বিষয়শ্রেণী:২১শ শতাব্দীর ফিলিস্তিনি ব্যক্তি বিষয়শ্রেণী:উইকিমিডিয়ান বিষয়শ্রেণী:গাজা ইসলামি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইসরায়েলি বিমান হামলায় মৃত্যু
ব্লু ডিউক (বৈজ্ঞানিক নাম: Bassarona daraxa (Moore)) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae)  উপ-গোত্রের অন্তর্ভুক্ত প্রজাতি।  উপপ্রজাতি  ভারতে প্রাপ্ত ব্লু ডিউক এর উপপ্রজাতি হল-    Bassarona durga durga Moore, 1857 – Himalayan Blue Duke  Bassarona durga splendens Tytler, 1915 – Splendid Blue Duke   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  পুরুষ এবং স্ত্রী উভয় নমুনারই ডানার উপরিতল কালচে জলপাই সবুজ। উপরের ডানার কোস্টা থেকে শুরু হয়ে নিচের ডানার উপরিপৃষ্ঠের ১ নং শিরা অবধি বিস্তৃত একটি চওড়া, সাদা ডিসকাল বন্ধনী বিদ্যমান। উক্ত ডিসকাল বন্ধনীটি ধারাবাহিক একসারি বিভিন্ন আকৃতির ছোপ দ্বারা গঠিত। নিচের ডানার উপরিতলে সাদা ডিসকাল বন্ধনীটি বাইরের দিকে উজ্জ্বল সবজে নীল বর্ণের আঁশ দ্বারা সীমায়িত। পুরুষ নমুনায় সাদা ডিসকাল ব্যান্ড অথবা পটিটি বাইরের দিকে কালো কিনারা যুক্ত।   তথ্যসূত্র   বিষয়শ্রেণী:ভারতের প্রজাপতি বিষয়শ্রেণী:সিকিমে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:তিব্বতের প্রাণিকুল বিষয়শ্রেণী:১৮৫৭-এ বর্ণিত প্রজাপতি বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
মাতিস রায়ান চেরকি (; জন্ম: ১৭ আগস্ট ২০০৩; রায়ান চেরকি নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব লিওঁ এবং ফ্রান্স জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৮ সালে, চেরকি ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছেন।  প্রারম্ভিক জীবন মাতিস রায়ান চেরকি ২০০৩ সালের ১৭ই আগস্ট তারিখে ফ্রান্সের লিওঁ-এ জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল চেরকি ফ্রান্স অনূর্ধ্ব-১৬, ফ্রান্স অনূর্ধ্ব-১৯, ফ্রান্স অনূর্ধ্ব-২১ এবং ফ্রান্স অনূর্ধ্ব-২৩ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৮ সালের ২৫শে সেপ্টেম্বর তারিখে তিনি ডেনমার্ক অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3110082 চেরকি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ফ্রান্স অলিম্পিক দলে স্থান পেয়েছেন।  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ওলাঁপিক লিয়োনের খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-১৯ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফ্রান্সের অলিম্পিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:লিওঁয়ের ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:লিগ ১-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:অর্দ্র নাসিয়োনাল দ্য মেরিতের নাইট বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:অলিম্পিক রৌপ্যপদক বিজয়ী ফরাসি বিষয়শ্রেণী:ফরাসি পুরুষ ফুটবলার
ইস্ট নদী () নিউ ইয়র্ক শহরে অবস্থিত লবণাক্ত পানির একটি জোয়ার-ভাটা প্রণালী। নামে নদী হলেও এটি প্রকৃতপক্ষে কোনও নদী নয়। এটি দক্ষিণের আপার নিউ ইয়র্ক বে উপসাগরটিকে উত্তরের লং আইল্যান্ড সাউন্ডের সাথে সংযুক্তকারী একটি প্রণালী। ইস্ট নদী লং আইল্যান্ড দ্বীপে অবস্থিত কুইন্‌স বরোকে উত্তর আমেরিকার মূল ভূখণ্ডে অবস্থিত দ্য ব্রংক্‌স বরোকে পৃথক করেছে। এছাড়া এটি ম্যানহাটন বরোকেও কুইন্‌স ও ব্রুকলিন বরো দুইটি থেকে পৃথক করেছে। Hodges, Godfrey. "East RIver" in Jackson, pp.393-93 লং আইল্যান্ড সাউন্ডের সাথে যুক্ত বলে এটি একসময় সাউন্ড নদী নামে পরিচিত ছিল। Montrésor, John (1766). A plan of the city of New-York & its environs. London. এই জোয়ার-ভাটা প্রণালীটির স্রোতধারা প্রায়শই দিক পরিবর্তন করে। এছাড়া স্রোতের গতিবেগও প্রণালীর গভীরতা ও সরুত্বের উপর নির্ভর করে পরিবর্তিত হয়। এর দৈর্ঘ্য  এবং দৈর্ঘ্যের সমগ্র অংশ জুড়েই এটি নাব্য। ঐতিহাসিকভাবে এটি নিউ ইয়র্ক শহরের নৌপরিবহন কর্মকাণ্ডের কেন্দ্রবিন্দু ছিল, যদিও বর্তমানে এর সেই মর্যাদা নেই। pp.419-20   তথ্যসূত্র    বহিঃসংযোগ    East River NYC from the Greater Astoria Historical Society  LIC Community Boathouse site for free paddling on the East River  Western Queens waterfront information page  বিষয়শ্রেণী:নিউ ইয়র্ক শহরের জলপ্রণালী
This article has been nominated for deletion (or has already been deleted). Don't be discouraged! Many of us have had articles deleted, especially early in our wikicareers. Deletion is not a reflection on your editing but simply the application of our standard rules, particularly WP:NOTABILITY (and WP:BIO for persons, WP:WEB for websites, WP:CORP for companies, WP:MUSIC for bands, and so forth.) Looking forward to your future contributions, ~~~~~~ বিষয়শ্রেণী:ব্যবহারকারী সতর্কীকরণ টেমপ্লেট
অ্যালান লয়েড হজকিন  একজন ব্রিটিশ শারীরতত্ত্ববিদ এবং জীবপদার্থবিজ্ঞানী। তিনি ১৯৬৩ সালে চিকিৎসাবিজ্ঞানে নোবেল পুরস্কার লাভ করেন।   জীবনী  হজকিন অক্সফোর্ডশায়ারে জন্মগ্রহণ করেন। তিনি পড়াশোনা করে কেমব্রিজ বিশ্ববিদ্যালয়ের ট্রিনিটি কলেজে। তিনি ১৯৯৮ সালে কেমব্রিজে মৃত্যুবরণ করেন।   সম্মাননা   অর্ডার অব মেরিট, ১৯৭৩  প্রেসিডেন্ট অব দ্য রয়েল সোসাইটি, ১৯৭০-১৯৭৫  নাইট কমান্ডার অব দ্য মোস্ট এক্সিলেন্ট অর্ডার অব দ্য ব্রিটিশ এম্পায়ার, ১৯৭২   তথ্যসূত্র    বহিঃসংযোগ   The Master of Trinity  at Trinity College, Cambridge  Nobel biography of Hodgkin  BBC obituary  Speech at Nobel banquet, 1963  Action Potential Paper  Imperial War Museum Interview  বিষয়শ্রেণী:১৯১৪-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:ইংরেজ জীববিজ্ঞানী বিষয়শ্রেণী:রয়েল সোসাইটির সভাপতি বিষয়শ্রেণী:কপলি পদক বিজয়ী বিষয়শ্রেণী:ইংরেজ নোবেল বিজয়ী বিষয়শ্রেণী:ভারতীয় জাতীয় বিজ্ঞান একাডেমীর সভ্য বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:রয়েল সোসাইটির সভ্য বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:রয়েল পদক বিজয়ী বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:ইংরেজ প্রাণ-পদার্থবিজ্ঞানী বিষয়শ্রেণী:ব্রিটিশ নোবেল বিজয়ী